ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0994/03

υποβολή: Roberta Angelilli (UEN) προς την Επιτροπή

(27 Μαρτίου 2003)

Θέμα: Χρήση των πόρων του προγράμματος αποκεντρωμένης συνεργασίας εκ μέρους του Δήμου Livorno

Το Σεπτέμβριο του 2002, η εποπτική επιτροπή τουπουργείου οικονομίας της ιταλικής κυβέρνησης παρουσίασε τον απολογισμό δαπανών των πόρων που διέθεσε η ΕΕ.

Από την έρευνα αυτή προέκυψαν κατά ανησυχητικό τρόπο μεταξύ άλλων και η βραδύτητα όπως και η ανεπάρκεια με τις οποίες ορισμένοι τοπικοί φορείς προβαίνουν στην ανάθεση των προγραμμάτων.

Την ανησυχητική αυτή κατάσταση όσον αφορά τη χρήση των ευρωπαϊκών πόρων εκ μέρους των τοπικών φορέων έχει κατ' επανάληψηπογραμμίσει και η Επιτροπή.

Λαμβάνονταςπόψη ότι, ιδιαίτερα ορισμένοι τοπικοί φορείς, όπως π.χ. ο Δήμος Livorno, έχουν μεγάλη ανάγκη χρησιμοποίησης των ευρωπαϊκών πόρων προκειμένου ναποστηριχθούν ενέργειες και πρωτοβουλίες βιώσιμης ανάπτυξης που αναλαμβάνουν παράγοντες της Κοινότητας και των αναπτυσσομένων χωρών.

Μπορεί η Επιτροπή να γνωστοποιήσει:

1. εάν ο Δήμος Livorno παρουσίασε μελέτες για το πρόγραμμα αποκεντρωμένης ανάπτυξης·

2. εάν έλαβε χρηματοδοτήσεις για τις μελέτες αυτές·

3. εάν οι πόροι αυτοί χρησιμοποιήθηκαν.

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 και E-1003/03

(6 Μαΐου 2003)

Τα κυριότερα προγράμματα αποκεντρωμένης συνεργασίας της Ευρωπαϊκής Ένωσης είναι εκείνα που συγχρηματοδοτούνται στο πλαίσιο των Ενιαίων Εγγράφων Προγραμματισμού (ΕΕΠ) ή των προγραμμάτων Interreg, στο πλαίσιο του Ευρωπαϊκού Ταμείου Περιφερειακής Ανάπτυξης (ΕΤΠΑ).

Σχετικά με το θέμα αυτό, η Επιτροπή παραπέμπει το Αξιότιμο Μέλος του Κοινοβουλίου στις απαντήσεις που έδωσε στις γραπτές ερωτήσεις αριθ. E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 και E-1125/03. Στο πλαίσιο των προγραμμάτων συνεργασίας Interreg, αρμόδιο για το συντονισμό σε εθνικό επίπεδο είναι το Υπουργείο Υποδομών και Μεταφορών.
ΓΡΑΠΤΗ ΕΡΩΤΗΣΗ P-2201/03

υποβολή: Marie-Arlette Carlotti (PSE) προς την Επιτροπή

(27 Ιουνίου 2003)

Θέμα: Παρακολούθηση των προεδρικών εκλογών στη Μαυριτανία

Οι προεδρικές εκλογές στη Μαυριτανία θα πραγματοποιηθούν τον προσεχή Νοέμβριο και η προετοιμασία για αυτές τις αποφασιστικής σημασίας εκλογές σηματοδοτείται από ένα πρωτοφανές κύμα καταπιέσεων εις βάρος τόσο του πολιτικού όσο και του θρησκευτικού κόσμου.

Στη μέση δύο πολιτισμών, του μεσογειακού και του αφρικανικού, η Μαυριτανία αποτελεί σημείο κλειδί για την ισορροπία στην περιοχή.

Οι εκλογές αυτές θα πρέπει να αποτελέσουν ένα σημαντικό βήμα προς την κατεύθυνση της σταθερότητας και της αποκατάστασης του κράτους δικαίου στη Μαυριτανία.

Για να επιτευχθεί αυτό θα πρέπει η προετοιμασία και η διαξαγωγή τους να γίνουν ελεύθερα και δημοκρατικά και με διαφανείς διαδικασίες.

Στο πλαίσιο τηςποστήριξής της προς τις δημοκρατικές διαδικασίες, η Ευρωπαϊκή Ένωση θα πρέπει να εποπτεύσει τη σωστή διεξαγωγή των εκλογών με λειτουργικήποστήριξη και με την αποστολή παρατηρητών.

Σκοπεύει η Επιτροπή να αποστείλει αποστολή για την παρακολούθηση των εκλογών στη Μαυριτανία·

Απάντηση του κ. Nielson Εξ ονόματος της Επιτροπής

(17 Ιουλίου 2003)

Η Επιτροπή συμφωνεί με την ανάλυση του Αξιότιμου Μέλους του Κοινοβουλίου όσον αφορά την πρόκληση που αντιπροσωπεύει για τη Μαυριτανία η διεξαγωγή προεδρικών εκλογών τον Νοέμβριο του 2003. Παρατηρεί επίσης με ανησυχία το κύμα συλλήψεων που έλαβε χώρα πριν από την απόπειρα πραξικοπήματος στις αρχές Ιουνίου 2003 καθώς και τις συνθήκεςπό τις οποίες διεξήχθησαν οι συλλήψεις και οι καθαιρέσεις που έλαβαν χώρα έκτοτε.

Συγκεκριμένα, όσον αφορά την αποστολή για την παρακολούθηση των εκλογών στη Μαυριτανία, η Ένωση αποστέλλει περίπου οκτώ μέχρι δέκα αποστολές αυτού του τύπου κάθε έτος. Η ανακοίνωση της Επιτροπής για την παροχή εκλογικής βοήθειας και για την παρακολούθηση των εκλογών, καθώς και τα συμπεράσματα του Συμβουλίου και το σχετικό ψήφισμα του Κοινοβουλίου (ψήφισμα Fava),πογραμμίζουν την ανάγκη να περιορισθεί ο αριθμός των αποστολών που πραγματοποιεί η Ένωση κάθε χρόνο για την παρακολούθηση των εκλογών. Μετά από διαβούλευση λοιπόν με τις γεωγραφικές ομάδες του Συμβουλίου και την ομάδα εκλογικού συντονισμού του Κοινοβουλίου καταρτίσθηκε κατάλογος με τις χώρες που έχουν προτεραιότητα όσον αφορά την παρακολούθηση των εκλογών. Η Μαυριτανία δεν συμπεριλαμβάνεται στον αντίστοιχο κατάλογο για το 2003. Επιπλέον, η Επιτροπή δεν έλαβε καμία επίσημη αίτηση εκ μέρους της κυβέρνησης της Μαυριτανίας για αποστολή διεθνών παρατηρητών, όρος απαραίτητος για να αποσταλεί αποστολή για την παρακολούθηση των εκλογών εκ μέρους της Ένωσης.

Η Επιτροπή διάκειται ευνοϊκά στην ενίσχυση του πολιτικού διαλόγου με τις μαυριτανικές αρχές για να τις ευαισθητοποιήσει ως προς τη σημασία που έχει για την Ένωση η τήρηση των θεμελιωδών κανόνων του δικαίου και η διεξαγωγή ελεύθερων, διαφανών και δημοκρατικών εκλογών.
ΓΡΑΠΤΗ ΕΡΩΤΗΣΗ P-1673/03

υποβολή: Avril Doyle (PPE-DE) προς την Επιτροπή

(13 Μαΐου 2003)

Θέμα: Διακίνηση και ταυτοποίηση αλόγων

Με αφορμή την απάντησή της τής 15ης Απριλίου 2003 στη γραπτή μου ερώτηση P-0781/03(1) Θα μπορούσε η Επιτροπή να με πληροφορήσει εάν πρόκειται να συνεχισθεί η έρευνα σχετικά με τη διακίνηση των αλόγων και εάν ναι, πότε·

- Θα μπορούσε να διευκρινίσει η Επιτροπή εάν το κατωτέρω απόσπασμα αφορά κάποια συγκεκριμένη ημερομηνία-στόχο δηλ. μήνες ή έτη:

- η διαδικασία θέσπισης διατάξεων στο ιρλανδικό και βρετανικό δίκαιο αντιστοίχως όσον αφορά την ταυτοποίηση των αλόγων που προορίζονται για εκτροφή και παραγωγή βρίσκεται σε προχωρημένο στάδιο αλλά δεν έχει ακόμη ολοκληρωθεί·

- Θα μπορούσε να με πληροφορήσει η Επιτροπή εάν προβλέπεται να επανεξετασθεί η πρόοδος που έχει σημειώσει το UELN (Universal Equine Life Number) ως μέσο για την ταυτοποίηση σε συνδυασμό με τα διαβατήρια·

(1) ΕΕ C 242 E της 9.10.2003, σελ. 176.

Απάντηση του κ. Byrne εξ ονόματος της Επιτροπής

(19 Ιουνίου 2003)

Αναφορικά με το ερώτημα πουποβάλλει η αξιότιμη βουλευτής, η Επιτροπή επιθυμεί να συμπληρώσει την απάντησή της στη γραπτή ερώτηση P-0781/03 της κ. Doyle(1).

Αποστολή για την παρακολούθηση της εφαρμογής της απόφασης 2000/68/ΕΚ(2) στην Ιρλανδία και το Ηνωμένο Βασίλειο μπορεί να προγραμματιστεί μόνο για το 2004, καθώς οι προτεραιότητες των κτηνιατρικών επιθεωρήσεων για το 2003, συμπεριλαμβανομένων ζητημάτων όπως ηγεία των ζώων και οι όροι σωστής μεταχείρισης των αλόγων σφαγής που εισάγονται από τρίτες χώρες, έχουν ήδη καθοριστεί από το Γραφείο Τροφίμων και Κτηνιατρικών Θεμάτων.

Η βρετανική κυβέρνηση ανήγγειλε ότι από τις 31 Δεκεμβρίου 2003 όλα τα άλογα στην Αγγλία θα πρέπει να έχουν διαβατήριο. Οι αρμόδιες αρχές καταρτίζουν αυτήν την στιγμή τη νομοθεσία για την εφαρμογή της απόφασης και καταβάλλουν προσπάθειες για την τήρηση της εν λόγω προθεσμίας. Η Βόρειος Ιρλανδία, η Σκωτία και η Ουαλία θα ετοιμάσουν παρόμοια νομοθεσία, παρόλο που σε αυτή τη φάση δεν είναι σαφές εάν είναι σε θέση να τηρήσουν την εν λόγω προθεσμία.

Το ιρλανδικό Υπουργείο Γεωργίας και Επισιτισμού ενημέρωσε την Επιτροπή για την ολοκλήρωση της διαδικασίας διαβούλευσης με τα διάφορα ενδιαφερόμενα μέρη σχετικά με την εγγραφή των αλόγων που δεν καταχωρήθηκαν σταπάρχοντα εγκεκριμένα γενεαλογικά βιβλία. Συμπεραίνεται ότι οι νέες ρυθμίσεις είναι πιθανό να εισαχθούν σε μερικούς μήνες.

Η Επιτροπή παρακολουθεί ενεργά την εισαγωγή ενός ενιαίου αριθμού ιππείας ταυτοποίησης (UELN) για την αναγνώριση των ιπποειδών. Πραγματοποιήθηκε αρχική συζήτηση εμπειρογνωμόνων σχετικά με το σχέδιο της Επιτροπής για αναθεώρηση της απόφασης 2000/68/ΕΚ. Εντούτοις περαιτέρω συζήτηση κρίνεται απαραίτητη, ειδικότερα σε σχέση με τις διασυνοριακές δραστηριότητες εγκεκριμένων φορέων αναπαραγωγής και τη συμβατότητα του UELN με το σύστημα αριθμού ταυτοποίησης που ήδη θεσπίστηκε από ορισμένους φορείς αναπαραγωγής.

(1) ΕΕ C 242 E της 9.10.2003, σελ. 176.

(2) Απόφαση της Επιτροπής, της 22ας Δεκεμβρίου 1999, σχετικά με την τροποποίηση της απόφασης 93/623/ΕΟΚ της Επιτροπής και με την καθιέρωση της αναγνώρισης των ιπποειδών για αναπαραγωγή και απόδοση, ΕΕ L 23 της 28.1.2000.
ΓΡΑΠΤΗ ΕΡΩΤΗΣΗ E-1203/03

υποβολή: Roberta Angelilli (UEN) προς την Επιτροπή

(2 Απριλίου 2003)

Θέμα: Χρήση των πόρων του Προγράμματος Αθλητισμού για Άτομα με Ειδικές Ανάγκες εκ μέρους του Δήμου Terni

Το Σεπτέμβριο του 2002, η εποπτική επιτροπή τουπουργείου οικονομίας της ιταλικής κυβέρνησης παρουσίασε τον απολογισμό δαπανών των πόρων που διέθεσε η ΕΕ.

Από την έρευνα αυτή προέκυψαν κατά ανησυχητικό τρόπο μεταξύ άλλων και η βραδύτητα όπως και η ανεπάρκεια με τις οποίες ορισμένοι τοπικοί φορείς προβαίνουν στην ανάθεση των προγραμμάτων.

Την ανησυχητική αυτή κατάσταση όσον αφορά τη χρήση των ευρωπαϊκών πόρων εκ μέρους των τοπικών φορέων έχει κατ' επανάληψηπογραμμίσει και η Επιτροπή.

Λαμβάνοντας ιδιαίτεραπόψη ότι ορισμένοι τοπικοί φορείς, όπως π.χ. ο Δήμος Terni, έχουν μεγάλη ανάγκη χρησιμοποίησης των ευρωπαϊκών πόρων για την ενσωμάτωση των ατόμων με ειδικές ανάγκες μέσω του αθλητισμού.

Μπορεί η Επιτροπή να γνωστοποιήσει:

1. εάν ο Δήμος Terni παρουσίασε μελέτες για το πρόγραμμα αυτό·

2. εάν έλαβε χρηματοδοτήσεις για τις μελέτες αυτές·

3. εάν οι πόροι αυτοί χρησιμοποιήθηκαν.

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 και E-1203/03

(23 Απριλίου 2003)

Η Επιτροπή δεν αμφιβάλλει για τη σημασία της ένταξης των ατόμων με αναπηρία μέσω του αθλητισμού, αλλά δεν διαθέτει κανένα ειδικό πρόγραμμα στον τομέα αυτό.

Όσον αφορά ενδεχόμενη συγχρηματοδότηση από το Ευρωπαϊκό Ταμείο Περιφερειακής Ανάπτυξης των αναφερόμενων ιταλικών δήμων, παραπέμπουμε το Αξιότιμο Μέλος του Κοινοβουλίου στις απαντήσεις που έδωσε η Επιτροπή στις γραπτές ερωτήσεις E-0834/03(1), E-1118/03(2), E-1119/03(3) έως E-1124/03 και E-1125/03(4).

(1) ΕΕ C 280 E της 21.11.2003, σελ. 96.

(2) βλέπε σελίδα 160.

(3) ΕΕ C 268 E της 7.11.2003, σελ. 172.

(4) ΕΕ C 280 E της 21.11.2003, σελ. 117.
ΓΡΑΠΤΗ ΕΡΩΤΗΣΗ E-1649/03

υποβολή: Alexander de Roo (Verts/ALE) προς την Επιτροπή

(16 Μαΐου 2003)

Θέμα: Οι αμμόλοφοι του Kapittel

Κατά την καταχώρηση των (νέων) ειδικών ζωνών διατήρησης, οι Κάτω Χώρες παρέλειψαν να χαρακτηρίσουν ως ειδική ζώνη διατήρησης τους αμμόλοφους του Kapittel. Το ίδρυμα Het Zuid-Hollands Landschap στην έκθεσή του Ο χαρακτηρισμός των αμμόλοφων του Kapittel ως ειδικής ζώνης διατήρησης, καλεί επιμόνως το Υπουργείο Γεωργίας, Περιβάλλοντος και Αλιείας να χαρακτηρίσει τις θίνες κατά μήκος της ολλανδικής ακτής στο σύνολό τους, ως τμήμα της Κύριας Οικολογικής Δομής. Σχεδόν όλες οι άλλες θίνες έχουν προταθεί. Αυτή η εξαίρεση προκαλεί έκπληξη.

Συμμερίζεται η Ευρωπαϊκή Επιτροπή την άποψη ότι οι αμμόλοφοι του Kapittel θα πρέπει να περιληφθούν στο νέο κατάλογο των ειδικών ζωνών διατήρησης·

Απάντηση της κ. Wallstrm Εξ ονόματος της Επιτροπής

(25 Ιουνίου 2003)

Σύμφωνα με το άρθρο 4 της οδηγίας 92/43/ΕΟΚ του Συμβουλίου, της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(1) (οδηγία για τα φυσικά ενδιαιτήματα) τα κράτη μέλη προτείνουν στην Επιτροπή κατάλογο τόπων, προκειμένου να συμπεριληφθούν στον κατάλογο των τόπων κοινοτικής σημασίας. Οι εθνικοί κατάλογοι καταρτίζονται βασιζόμενοι στα κριτήρια που ορίζονται στο παράρτημα ΙΙΙ και στις σχετικές επιστημονικές πληροφορίες. Όσον αφορά τους τύπους των φυσικών ενδιαιτημάτων, τα κριτήρια για την επιλογή των τόπων σε εθνικό επίπεδο περιλαμβάνουν το βαθμό αντιπροσωπευτικότητας, την έκταση και το βαθμό διατήρησης των τύπων φυσικών ενδιαιτημάτων που είναι παρόντες στην περιοχή, καθώς επίσης την αξία της περιοχής για τη διατήρηση αυτών των τύπων φυσικών ενδιαιτημάτων. Κατά την εφαρμογή και ερμηνεία των κριτηρίων, τα κράτη μέλη διαθέτουν σε ορισμένο βαθμό διακριτική ευχέρεια, που επιτρέπει, για παράδειγμα, να επιλέξουν μόνοι τους πλέον αντιπροσωπευτικούς τόπους για δεδομένο τύπο φυσικού ενδιαιτήματος.

Την 19η Μαΐου 2003, οι Κάτω Χώρες κατέθεσαν στην Επιτροπή νέο κατάλογο με προτεινόμενους τόπους κοινοτικής σημασίας. Ο κατάλογος αφορά αρκετές χιλιάδες εκτάρια με παράκτιες θύνες, όπου περιλαμβάνονται μεταξύ άλλων οι κύριοι τύποι ενδιαιτημάτων που συναντώνται στις θύνες Kapittelduinen. Επιπλέον, τον Ιούνιο του 2002, στο δεύτερο βιογεωγραφικό σεμινάριο για την περιοχή του Ατλαντικού που πραγματοποιήθηκε στη Χάγη, συνήχθη το συμπέρασμα ότι οι Κάτω Χώρες πρότειναν επαρκή αριθμό τόπων (ως προς την έκταση και τη γεωγραφική κατανομή) για τους τρεις κύριους τύπους ενδιαιτημάτων, που καλύπτουν συνολικώς ποσοστό 90 % της περιοχής των θυνών Kapittelduinen, δηλαδή τις σταθερές παράκτιες θύνες, τις κινούμενες θύνες και τις θύνες με Hippophae rhamnoides.

Η Επιτροπή εκτιμά συνεπώς ότι οι Κάτω Χώρες δεν έχουν περαιτέρωποχρέωση να συμπεριλάβουν τις θύνες Kappittelduinen στον κατάλογο των προτεινόμενων τόπων κοινοτικής σημασίας σύμφωνα με την οδηγία για τα ενδιαιτήματα.

(1) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-0764/03

υποβολή: Glyn Ford (PSE) προς την Επιτροπή

(12 Μαρτίου 2003)

Θέμα: Παρεμπίπτουσα αλιεία κητοειδών

Μπορεί η Επιτροπή να μας βεβαιώσει ότι θα καταβάλει κάθε προσπάθεια ώστε να τεθούν σε εφαρμογή τα προτεινόμενα στο έγγραφο εργασίας της Επιτροπής μέτρα σχετικά με την παρεμπίπτουσα αλιεία μέχρι το χειμώνα του 2003-4· Οι προτάσεις αφορούν σημαντικά ζητήματα, όπως τον περιορισμό της χρήσης ορισμένων αλιευτικών εργαλείων, τηνποχρεωτική χρήση απωθητικών ηχητικών συστημάτων για ορισμένους τρόπους αλιείας με στάσιμο δίχτυ ή απλάδι, τα συστήματα παρατήρησης παρεμπίπτουσας αλιείας κητοειδών επάνω στο πλοίο που πρέπει να οργανώσουν τα κράτη μέλη για όλα τα νηολογημένα αλιευτικά σκάφη και τα σκάφηπό σημαία και τη γενική παρακολούθηση των παρεμπιπτόντων αλιευμάτων κητοειδών.

Απάντηση του κ. Fischler εξ ονόματος της Επιτροπής

(24 Απριλίου 2003)

Η Επιτροπή θα καταβάλει κάθε προσπάθεια ώστε να προτείνει το συντομότερο δυνατό κανονιστικά μέτρα κατά της σύλληψης των κητοειδών ως παρεπόμενου αλιεύματος από αλιευτικά σκάφη. Αναμένει ότι οι προτάσεις θα είναι έτοιμες πριν από τις θερινές διακοπές του 2003.

Ωστόσο, η τελική θέσπιση αυτού του είδους της κοινοτικής νομοθεσίας εναπόκειται στο Συμβούλιο της Ένωσης, μετά από διαβούλευση με το Κοινοβούλιο.
ΓΡΑΠΤΗ ΕΡΩΤΗΣΗ E-0197/03

υποβολή: Manuel dos Santos (PSE)και Helena Torres Marques (PSE) προς την Επιτροπή

(31 Ιανουαρίου 2003)

Θέμα: Παύση δραστηριοτήτων και μετεγκατάσταση επιχειρήσεως

Κυκλοφόρησε από τον πορτογαλικό τύπο ότι η βιομηχανίαποδημάτων C & J Clark ετοιμάζει μετεγκατάσταση του εργοστασίου της από την Πορτογαλία, συγκεκριμένα δε το Castelo de Paiva, όπου λειτουργεί σήμερα, για τις Ινδίες και για κάποια χώρα της Ανατολικής Ευρώπης, όπερ θα οδηγήσει στην άμεση απόλυση 600 περίπου εργαζομένων.

Συμβαίνει όμως η επιχείρηση αυτή να έχειπογράψει με το πορτογαλικό κράτος σύμβαση βάσει της οποίαςποχρεούται να εξακολουθήσει να λειτουργεί έως το 2007· για τον λόγο αυτό έχει επωφεληθεί από σημαντικές ενισχύσεις ως οικονομικά κίνητρα, στο πλαίσιο της κοινοτικής στήριξης για εγκατάσταση επιχειρήσεων στις πτωχότερες χώρες της Ευρωπαϊκής Ένωσης.

Λόγω των σημαντικών ζημιών που η κατάσταση αυτή θα επιφέρει στην Πορτογαλία, ιδίως δε ως προς την απασχόληση και την κοινωνική συνοχή σε μία οικονομική ζώνη ιδιαίτερα μειονεκτούσα, (Castelo de Paiva) και λαμβάνονταςπόψη προηγούμενα που σημειώθηκαν σε άλλες αντίστοιχες περιπτώσεις μετεγκατάστασης, ζητώ από την Επιτορπή να με πληροφορήσει:

1. Εάν έχει λάβει γνώση αυτής της σχεδιαζόμενης μετεγκατάστασης,

2. Εάν, λόγω αυτής, είναι διατεθειμένη να προβεί σε ορισμένα διαβήματα,

3. Εάν μπορούν να διατηρηθούν τα οικονομικά κίνητρα που είχαν παρασχεθεί για την εγκατάσταση της επιχείρησης στην Πορτογαλία, εφόσον ουδεμία εκ των αναληφθειστών δεσμεύσεων έχει τηρηθεί·

4. Εάν είναι δυνατό να αντικατασταθούν τα κίνητρα αυτά από άλλα, ισότιμα και της αυτής φύσεως, που θα ευνοούν τη μετεγκατάσταση εντός της Ευρώπης, ζημιώνοντας με τον τρόπο αυτό την οικονομία ενός κράτους μέλους.

Απάντηση της κυρίας Διαμαντοπούλου εξ ονόματος της Επιτροπής

(12 Μαρτίου 2003)

Η Επιτροπή δεν διαθέτει συγκεκριμένες πληροφορίες σχετικά με την πρόθεση μετεγκατάστασης τμήματος της εν λόγω επιχείρησης από την Πορτογαλία στην Ινδία ή σε μια χώρα της Ανατολικής Ευρώπης, αλλά επιθυμεί να επιστήσει την προσοχή του αξιότιμου μέλους του Κοινοβουλίου στην απάντηση που έδωσε στη γραπτή ερώτηση P-0089/03 της κυρίας Bastos(1), και ιδίως όσον αφορά τις κοινοτικές διατάξεις που ισχύουν στο θέμα αυτό.

(1) βλέπε σελίδα 67.
ΓΡΑΠΤΗ ΕΡΩΤΗΣΗ E-0885/03

υποβολή: Roberta Angelilli (UEN) προς την Επιτροπή

(21 Μαρτίου 2003)

Θέμα: Χρήση των πόρων του Προγράμματος Αθλητισμού για Άτομα με Ειδικές Ανάγκες εκ μέρους του Δήμου Fiumicino

Το Σεπτέμβριο του 2002, η εποπτική επιτροπή τουπουργείου οικονομίας της ιταλικής κυβέρνησης παρουσίασε τον απολογισμό δαπανών των πόρων που διέθεσε η ΕΕ.

Από την έρευνα αυτή προέκυψαν κατά ανησυχητικό τρόπο μεταξύ άλλων και η βραδύτητα όπως και η ανεπάρκεια με τις οποίες ορισμένοι τοπικοί φορείς προβαίνουν στην ανάθεση των προγραμμάτων.

Την ανησυχητική αυτή κατάσταση όσον αφορά τη χρήση των ευρωπαϊκών πόρων εκ μέρους των τοπικών φορέων έχει κατ επανάληψηπογραμμίσει και η Επιτροπή.

Λαμβάνοντας ιδιαίτεραπόψη ότι ορισμένοι τοπικοί φορείς, όπως π.χ. ο Δήμος Fiumicino, έχουν μεγάλη ανάγκη χρησιμοποίησης των ευρωπαϊκών πόρων για την ενσωμάτωση των ατόμων με ειδικές ανάγκες μέσω του αθλητισμού, μπορεί η Επιτροπή να γνωστοποιήσει:

1. εάν ο Δήμος Fiumicino παρουσίασε μελέτες για το πρόγραμμα αυτό·

2. εάν έλαβε χρηματοδοτήσεις για τις μελέτες αυτές·

3. εάν οι πόροι αυτοί χρησιμοποιήθηκαν.

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 και E-1203/03

(23 Απριλίου 2003)

Η Επιτροπή δεν αμφιβάλλει για τη σημασία της ένταξης των ατόμων με αναπηρία μέσω του αθλητισμού, αλλά δεν διαθέτει κανένα ειδικό πρόγραμμα στον τομέα αυτό.

Όσον αφορά ενδεχόμενη συγχρηματοδότηση από το Ευρωπαϊκό Ταμείο Περιφερειακής Ανάπτυξης των αναφερόμενων ιταλικών δήμων, παραπέμπουμε το Αξιότιμο Μέλος του Κοινοβουλίου στις απαντήσεις που έδωσε η Επιτροπή στις γραπτές ερωτήσεις E-0834/03(1), E-1118/03(2), E-1119/03(3) έως E-1124/03 και E-1125/03(4).

(1) ΕΕ C 280 E της 21.11.2003, σελ. 96.

(2) βλέπε σελίδα 160.

(3) ΕΕ C 268 E της 7.11.2003, σελ. 172.

(4) ΕΕ C 280 E της 21.11.2003, σελ. 117.
ΓΡΑΠΤΗ ΕΡΩΤΗΣΗ E-1871/03

υποβολή: Christopher Huhne (ELDR) προς την Επιτροπή

(6 Ιουνίου 2003)

Θέμα: Ανάκτηση

Πιστεύει άραγε η Επιτροπή ότι μπορεί ναπάρξει ουσιαστική αύξηση του διασυνοριακού δανεισμού χωρίς την επιβολή μέτρων για την εναρμόνιση των προθεσμιών είσπραξης των μη εξοφληθέντων δανείων· Θα μπορούσε επίσης να αναφέρει το ποσοστό ανάκτησης των δανείων αυτών·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-1870/03 και E-1871/03

(15 Ιουλίου 2003)

Οι δυσκολίες ανάκτησης των οφειλών μπορούν, πράγματι, να αποτελέσουν εμπόδιο στο διασυνοριακό δανεισμό των καταναλωτών. Ωστόσο, η προτεινόμενη οδηγία σχετικά με τις πιστώσεις που χορηγούνται στους καταναλωτές(1) επικεντρώνεται στους κανόνες που εφαρμόζονται στη συμφωνία σχετικά με τις πιστώσεις που χορηγούνται στους καταναλωτές. Δεν φιλοδοξεί να εναρμονίσει ούτε τις γενικές διαδικασίες ανάκτησης των οφειλών ούτε τις εθνικές διαδικασίες εκτέλεσης για τις αξιώσεις. Συνεπώς, η Επιτροπή δεν έχει επί του παρόντος σχέδια για την κατάρτιση των εκτιμήσεων στις οποίες αναφέρεται το αξιότιμο μέλος.

Εν τούτοις, δεδομένου ότι οι περισσότερες μη ανακτηθείσες οφειλές είναι μη αμφισβητούμενες αξιώσεις, η Επιτροπή παραπέμπει το θέμα στην πρόταση κανονισμού του Συμβουλίου σχετικά με τις μη αμφισβητούμενες αξιώσεις(2) την οποίαπέβαλε το 2002.

Επιπλέον, η Επιτροπή εξέδωσε το 2002 Πράσινη Βίβλο για διαδικασία έκδοσης ευρωπαϊκής διαταγής πληρωμής (injonction de payer)(3). Στόχος της είναι η δημιουργία μιας ειδικής και ταχείας διαδικασίας για την ικανοποίηση των μη αμφισβητούμενων αξιώσεων, η οποία να είναι διαθέσιμη σε όλα τα κράτη μέλη. Οι διαβουλεύσεις σχετικά με την εν λόγω Πράσινη Βίβλο ολοκληρώθηκαν στις 31 Μαΐου 2003. Διοργανώθηκε δημόσια ακρόαση στις 26 Ιουνίου 2003 στις Βρυξέλλες(4), το αποτέλεσμα της οποίας είναι ήδη στο στάδιο της εξέτασης.

(1) Πρόταση οδηγίας του Ευρωπαϊκού Κοινοβουλίου και του Συμβουλίου για την εναρμόνιση των νομοθετικών, κανονιστικών και διοικητικών διατάξεων των κρατών μελών που διέπουν τις πιστώσεις που χορηγούνται στους καταναλωτές, ΕΕ C 331 E της 31.12.2002.

(2) Πρόταση κανονισμού του Συμβουλίου για τη θέσπιση ευρωπαϊκού εκτελεστού τίτλου για μη αμφισβητούμενες αξιώσεις, ΕΕ C 203 E της 27.8.2002.

(3) COM(2002)746 τελικό.

(4) Btiment Charlemagne — Rue de la Loi, 170 — 1040 Bruxelles — Έντυπο εγγραφής: http://europa.eu.int/comm/justice_home/news/consulting_public/docs/regis_form_260603_en.doc.
ΓΡΑΠΤΗ ΕΡΩΤΗΣΗ E-0735/03

υποβολή: Jean Lambert (Verts/ALE)και Inger Schrling (Verts/ALE) προς την Επιτροπή

(11 Μαρτίου 2003)

Θέμα: Εκτροπήδάτων από τον ισπανικό ποταμό Έβρο και κανονισμός των διαρθρωτικών ταμείων

Σύμφωνα με τον ορισμό που παρατίθεται στον κανονισμό των διαρθρωτικών ταμείων (άρθρο 25 του κανονισμού ΕΚ 1260/1999(1)), η ενταγμένη στο εθνικόδρολογικό σχέδιο της Ισπανίας εκτροπήδάτων από τον ποταμό Έβρο αποτελεί μεγάλο έργο. Περιλαμβάνει μια αδιαίρετη σειρά έργων που επιτελούν μια ακριβή τεχνική λειτουργία, και το κόστος τουπερβαίνει τα 50 εκατομμύρια ευρώ. Η εκτροπήδάτων από τον Έβρο αναφέρεται ως μεγάλο έργο στην επιστολή της Γενικής Διεύθυνσης Περιβάλλοντος της Ευρωπαϊκής Επιτροπής (19 Δεκεμβρίου 2002) προς τον Ισπανό πρέσβη, καθώς και στην απάντηση των ισπανικών αρχών (8 Ιανουαρίου 2003).

Στο άρθρο 26, παράγραφος 2, του κανονισμού 1260/1999, αναφέρονται οι προϋποθέσεις για την έγκριση και τηνλοποίηση μεγάλων έργων.

Σε αυτές περιλαμβάνεται και ηποχρέωση των κρατών μελών να παρέχουν εκ των προτέρων πληροφορίες στην Επιτροπή σχετικά, μεταξύ άλλων, με:

- Την ανάλυση του κόστους και των κοινωνικοοικονομικών ωφελειών του έργου (στην περίπτωση των επενδύσεων σεποδομές),

- Την αξιολόγηση των περιβαλλοντικών επιπτώσεων και της εφαρμογής της αρχής της προφύλαξης.

Σύμφωνα με κοινωνικοοικονομικές και περιβαλλοντικές επιστημονικές αναλύσεις, συμπεριλαμβανομένης της αμφιλεγόμενης μελέτης Cartagena(2), η εκτροπήδάτων από τον Έβρο κάθε άλλο παρά πληροί τις προϋποθέσεις αυτές.

Μπορεί η Επιτροπή να επιβεβαιώσει ότι η εκτροπήδάτων από τον Ebro θα αντιμετωπιστεί ως μεγάλο έργο, και ότι θα εκπληρωθούν οι απαραίτητες απαιτήσεις προτού να ληφθεί οποιαδήποτε απόφαση από τιςπηρεσίες της Επιτροπής για τη συγχρηματοδότηση του έργου·

(1) ΕΕ L 161 της 26.6.1999, σελ. 1.

(2) A. Horne & others, A technical review of the Spanish National Hydrological Plan (Ebro river out-of-basin diversion), Fundacin Universidad Politcnica de Cartagena, 7 Ιανουαρίου 2003. Βλ. επίσης Arrojo Agudo P. & others, Anlisis y valoracin socioeconmica de los trasvases del Ebro, WWF European Policy Office, Σεπτέμβριος 2002.

Απάντηση του κ. Barnier εξ ονόματος της Επιτροπής

(28 Απριλίου 2003)

Βάσει του ισπανικού νόμου για το Εθνικό Υδρολογικό Σχέδιο, η εκτροπή τωνδάτων του ποταμού Ebro αποτελείται από πολλές εκατοντάδες παρεμβάσεων.

Μεταξύ αυτών των παρεμβάσεων, μπορεί όντως ναπάρχουν ορισμένα έργα των οποίων το κόστοςπερβαίνει το όριο των 50 εκατ. ευρώ που καθορίζεται στο άρθρο 25 του κανονισμού (ΕΚ) αριθ. 1260/1999(1). Εάνποβληθούν από τις ισπανικές αρχές τέτοια έργα για συγχρηματοδότηση από τα Διαρθρωτικά Ταμεία, θα εξετασθούν από την Επιτροπή ως μεγάλα έργα. Κάθε τέτοιο έργο πρέπει να πληροί όλες τις απαιτήσεις που προβλέπονται για τα μεγάλα έργα και, ιδίως, του άρθρου 26 του κανονισμού (ΕΚ) αριθ. 1260/1999 του Συμβουλίου, καθώς και κάθε άλλης σχετικής εφαρμοστέας κοινοτικής νομοθεσίας.

(1) Κανονισμός του Συμβουλίου (ΕΚ) αριθ. 1260/1999 της 21ης Ιουνίου 1999 περί γενικών διατάξεων στα Διαρθρωτικά Ταμεία, ΕΕ L 161 της 26.6.1999.